**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO**

**VŠĮ „LAZDIJŲ TURIZMO INFORMACINIS CENTRAS“**

2019 m. lapkričio 25 d. Nr. 34-190

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2019-11-13 pasiūlymą Nr. 1-3079 „Dėl Lazdijų rajono savivaldybės finansinio turto investavimo“, viešosios įstaigos „Lazdijų turizmo informacinis centras“ 2019-11-06 prašymą Nr. 1S-65 „Dėl įstatinio kapitalo didinimo“ ir 2019-11-11 raštą Nr. 1S-66 „Dėl 2019-11-06 prašymo Nr. 1S-65 „Prašymas dėl įstatinio kapitalo didinimo“ patikslinimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai „Lazdijų turizmo informacinis centras“ ekonominį ir socialinį pagrindimą pagal 1 priedą.

2. Investuoti ir perduoti viešajai įstaigai „Lazdijų turizmo informacinis centras“ kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 3210,00 Eur (tris tūkstančius du šimtus dešimt eurų) ilgalaikiam materialiajam turtui įsigyti.

3. Padidinti viešosios įstaigos „Lazdijų turizmo informacinis centras“ dalininkų kapitalą investuojamo ir perduodamo įstaigai finansinio turto verte – 3210,00 Eur (nuo 80 064,71 Eur iki 83 274,71 Eur).

4. Įpareigoti:

4.1. viešąją įstaigą „Lazdijų turizmo informacinis centras“, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotą buhalterinės apskaitos ir Biudžeto, finansų ir turto valdymo skyrius;

4.2. Lazdijų rajono savivaldybės administracijos Centralizuotos buhalterinės apskaitos skyrių apskaityti Lazdijų rajono savivaldybės, kaip viešosios įstaigos „Lazdijų turizmo informacinis centras“ savininkės, šio sprendimo 2 punkte nurodytą turtinį įnašą.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Ausma Miškinienė

Jolita Galvanauskienė, tel. (8 318) 66 112

Lazdijų rajono savivaldybės tarybos

2019 m. lapkričio d. sprendimo Nr.

priedas Nr. 1

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VIEŠAJAI ĮSTAIGAI „LAZDIJŲ TURIZMO INFORMACINIS CENTRAS“ EKONOMINIS IR SOCIALINIS PAGRINDIMAS**

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalimi, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant aktyviau plėtoti rajono savivaldybės turizmo informacijos paslaugų teikimą ir racionaliau naudoti turizmo reikmėms skiriamas lėšas,

numatoma investuoti ir perduoti Lazdijų rajono savivaldybės finansinį turtą (pinigus) – 3210,00 Eur (tris tūkstančius du šimtus dešimt eurų) ilgalaikiam materialiajam turtui įsigyti, atitinkamai didinant viešosios įstaigos „Lazdijų turizmo informacinis centras“ dalininkų kapitalą.

Finansinės lėšos buvo skirtos Lazdijų rajono savivaldybės tarybos 2019 m. vasario 21 d. sprendimu Nr. 5TS-1578 „Dėl 2019 metų Lazdijų rajono savivaldybės biudžeto patvirtinimo“ ir pervestos pagal 2019 m. vasario 28 d. VšĮ „Lazdijų turizmo informacinis centras“ 2019 m. vasario 28 d. finansavimo sutartį Nr. 2019-09-07/15-112.

Viešosios įstaigos „Lazdijų turizmo informacinis centras“ veiklos tikslas – turizmo informacinių ir rinkodaros paslaugų plėtra, turizmo Lazdijų rajono savivaldybėje skatinimas ir populiarinimas.

Lietuvos Respublikos vietos savivaldos įstatymo 6 straipsnio 38 punkte nustatyta savarankiškoji (Konstitucijos ir įstatymų nustatyta (priskirta) savivaldybių funkcija – sąlygų verslo ir turizmo plėtrai sudarymas ir šios veiklos skatinimas. Savivaldybė yra atsakinga už viešųjų paslaugų teikimą gyventojams. Savivaldybės institucijos ir administracija viešųjų paslaugų neteikia. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Lazdijų rajono savivaldybėje turizmo paslaugas, turizmo informacijos sklaidos paslaugas teikia viešoji įstaiga „Lazdijų turizmo informacinis centras“. Lazdijų rajono savivaldybė yra viešosios įstaigos „Lazdijų turizmo informacinis centras“ savininkė.

Finansinis turtas – piniginės lėšos, skiriamos viešajai įstaigai „Lazdijų turizmo informacinis centras‘ ilgalaikiam materialiajam turtui, nurodytam 2 priede, įsigyti.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2019 m. lapkričio d. sprendimo Nr.

priedas 2

**VŠĮ „LAZDIJŲ TURIZMO INFORMACINIS CENTRAS“ ĮSIGYTO** **ILGALAIKIO MATERIALIOJO TURTO SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Ilgalaikis materialusis turtas | Kiekis | Įsigyjamo turto vieneto vertė, Eur | Lazdijų rajono savivaldybės, kaip dalininko, įnašo suma, Eur |
| 1. | SVK apskaitos programa | 1 | 1210,00 | 1210,00 |
| 2. | Aliuminė palapinė | 1 | 797,84 | 797,84 |
| 3. | Kondicionierius Windfree standart R32/R410A 6.8 | 1 | 1420,00 | 1202,16 |
| Iš viso: | | 3 | 3427,84 | 3210,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO VŠĮ „LAZDIJŲ TURIZMO INFORMACINIS CENTRAS“ PROJEKTO**

**AIŠKINAMASIS RAŠTAS**

2019 m. lapkričio 13 d.

Lazdijų rajono savivaldybės tarybos sprendimo „Dėl finansinio turto investavimo ir perdavimo VšĮ „Lazdijų turizmo informacinis centras“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2019-11-13 pasiūlymą Nr. 1-3079 „Dėl Lazdijų rajono savivaldybės finansinio turto investavimo“, į viešosios įstaigos „Lazdijų turizmo informacinis centras“ 2019-11-06 prašymą Nr. 1S-65 „Dėl įstatinio kapitalo didinimo“ ir 2019-11-11 raštą Nr. 1S-66 „Dėl 2019-11-06 prašymo Nr. 1S-65 „Prašymas dėl įstatinio kapitalo didinimo“ patikslinimo“.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai „Lazdijų turizmo informacinis centras“ ekonominį ir socialinį pagrindimą; investuoti ir perduoti viešajai įstaigai „Lazdijų turizmo informacinis centras“ kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 3210,00 Eur (tris tūkstančius du šimtus dešimt eurų) ilgalaikiam materialiajam turtui įsigyti; padidinti viešosios įstaigos „Lazdijų turizmo informacinis centras“ dalininkų kapitalą investuojamo ir perduodamo įstaigai finansinio turto verte – 3210,00 Eur (nuo 80064,71 Eur iki 83274,71 Eur); įpareigoti viešąją įstaigą „Lazdijų turizmo informacinis centras“, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotą buhalterinės apskaitos ir Biudžeto, finansų ir turto valdymo skyrius bei Lazdijų rajono savivaldybės administracijos Centralizuotą buhalterinės apskaitos skyrių apskaityti Lazdijų rajono savivaldybės, kaip viešosios įstaigos „Lazdijų turizmo informacinis centras“ savininkės, sprendimo 2 punkte nurodytą turtinį įnašą ir nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos „Lazdijų turizmo informacinis centras“ teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginami visuotinio įstaigos dalininkų susirinkimo sprendimams.

Viešoji įstaiga „Lazdijų turizmo informacinis centras“ rūpinasi Lazdijų rajono savivaldybės turizmo informacinių ir rinkodaros paslaugų plėtra, turizmo Lazdijų rajono savivaldybėje skatinimu ir populiarinimu.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos „Lazdijų turizmo informacinis centras“ savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė